Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Davlat geologiya va mineral resurslar qoʻmitasi faoliyatini tubdan takomillashtirish chora-tadbirlari toʻgʻrisida” 2018-yil 1-martdagi PQ-3578-son qarori)
(resolution, 2025-07-28)

Oʻzbekiston Respublikasi Prezidentining “Oʻzbekiston Respublikasi Davlat geologiya va mineral resurslar qoʻmitasi faoliyatini tubdan takomillashtirish chora-tadbirlari toʻgʻrisida” 2018-yil 1-martdagi PQ-3578-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Davlat geologiya va mineral resurslar qoʻmitasi manfaatdor vazirliklar va idoralar bilan birgalikda bir oy muddatda ular qabul qilgan idoraviy normativ-huquqiy hujjatlar ushbu qarorga muvofiqlashtirilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin. 1. Vazirlar Mahkamasining “Oʻzbekiston Respublikasining “Yer osti boyliklari toʻgʻrisida”gi Qonuniga muvofiq geologik va marksheyderlik xizmatlari toʻgʻrisidagi namunali nizomlarni tasdiqlash toʻgʻrisida” 1997-yil 1-apreldagi 168-son qarorida: a) 1-ilovaning 8-bandi beshinchi xatboshidagi “Oʻzbekiston Respublikasi “Sanoatgeokontexnazorat” Davlat inspeksiyasi” soʻzlari “Oʻzbekiston Respublikasi Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi” soʻzlari bilan almashtirilsin; b) 2-ilovaning 8-bandi beshinchi xatboshidagi “Oʻzbekiston Respublikasi “Sanoatgeokontexnazorat” Davlat inspeksiyasi” soʻzlari “Oʻzbekiston Respublikasi Davlat geologiya va mineral resurslar qoʻmitasi huzuridagi Kon-geologiya faoliyatini nazorat qilish inspeksiyasi” soʻzlari bilan almashtirilsin. 2. Vazirlar Mahkamasining 2007-yil 22-noyabrdagi 245-son qarori (Oʻzbekiston Respublikasi QT, 2007-y., 11-son, 66-modda) bilan tasdiqlangan Sanoat ahamiyatiga ega boʻlgan foydali qazilmalar yangi konlarini ochganlik yoki ilgari maʼlum boʻlgan konlarni (konlarning uchastkalarini) tubdan qayta baholaganlik uchun pul mukofotlari toʻgʻrisidagi nizomning 5-bandidagi “Oʻzbekiston Respublikasi Vazirlar Mahkamasi” soʻzlari “Oʻzbekiston Respublikasi Davlat geologiya va mineral resurslar qoʻmitasi” soʻzlari bilan almashtirilsin. 5. Vazirlar Mahkamasining 2014-yil 13-avgustdagi 228-son qarori (Oʻzbekiston Respublikasi QT, 2014-y., 8-son, 85-modda) bilan tasdiqlangan Foydali qazilmalar zaxiralarini qayta hisoblash uchun ekspluatatsion konditsiyalarni qoʻllash tartibi toʻgʻrisidagi nizomning rus tilidagi matnida: 8-banddagi “pri Kabinete Ministrov Respubliki Uzbekistan (daleye — GKZ)” soʻzlari “pri Gosudarstvennom komitete Respubliki Uzbekistan po geologii i mineralnim resursam (daleye — Gosudarstvennaya komissiya)” soʻzlari bilan almashtirilsin; 20 — 23-bandlarning birinchi xatboshidagi, 26-banddagi “GKZ” abbreviaturasi “Gosudarstvennaya komissiya” soʻzlari bilan tegishli kelishiklarda almashtirilsin; 24-band quyidagi tahrirda bayon qilinsin: “24. Rassmotreniye i utverjdeniye Gosudarstvennoy komissiyey predstavlennogo TEO ekspluatatsionnix konditsiy osushestvlyayutsya v sootvetstvii s Polojeniyem o Gosudarstvennoy komissii po zapasam poleznix iskopayemix pri Gosudarstvennom komitete Respubliki Uzbekistan po geologii i mineralnim resursam, utverjdennim postanovleniyem Kabineta Ministrov ot 23 maya 2018 g. № 388”; 2-ilovadagi “GKZ” abbreviaturasi “Gosudarstvennaya komissiya” soʻzlari bilan tegishli kelishiklarda almashtirilsin. 6. Vazirlar Mahkamasining “Yer osti suvlaridan foydalanish sohasidagi faoliyatni yanada tartibga solish chora-tadbirlari toʻgʻrisida” 2017-yil 27-iyundagi 430-son qarorida (Oʻzbekiston Respublikasi QT, 2017-y., 6-son, 122-modda): b) 2-ilovada: 18-bandning uchinchi xatboshidagi “Gidromineral resurslar geologiyasi” IICHM DK” soʻzlari “Oʻzbekgidrogeologiya” DK” soʻzlari bilan almashtirilsin; 19-bandning birinchi xatboshidagi “Gidromineral resurslar geologiyasi” IICHM DK” soʻzlari “Oʻzbekgidrogeologiya” DK” soʻzlari bilan almashtirilsin; 1-ilovaning “Gidromineral resurslar geologiyasi” IICHM DK Yer osti suvlari kadastri va monitoringi markazi” blokidagi “Gidromineral resurslar geologiyasi” IICHM DK” soʻzlari “Oʻzbekgidrogeologiya” DK” soʻzlari bilan almashtirilsin.